b'\n_START_ARTICLE_\nOvojni\xc4\x8dni glikoprotein gp41\n_START_PARAGRAPH_\nOvojni\xc4\x8dni glikoprotein gp41 ali samo gp41 je del beljakovinskega kompleksa na ovojnici virusa HIV in tudi na primer virusa opi\xc4\x8dje-humane imunske pomankljivosti (SHIV), ki je laboratorijsko pripravljen virus, ki vsebuje komponente virusa HIV in virusa SIV. Glikoprotein gp41 je nekovalentno vezan na ovojni\xc4\x8dni glikoprotein gp120 in je pomemben pri vstopu virusa v gostiteljevo celico. Nahaja se v virusni ovojnici, vendar ko se gp120 ve\xc5\xbee na receptor CD4, se gp120 konformacijsko spremeni, kar povzro\xc4\x8di, da postane gp41 izpostavljen na povr\xc5\xa1ini, kjer potem lahko sodeluje pri zlitju z membrano gostiteljeve celice._NEWLINE_Glikoprotein gp41 je zapisan v genu Env, vendar ta gen nima zapisa posebej za gp41 in za gp120, temve\xc4\x8d za skupno predhodni\xc5\xa1ko beljakovino gp160, ki se nato tekom reprodukcije virusa razcepi s pomo\xc4\x8djo gostiteljevih encimov na gp120 in gp41.\n_START_SECTION_\ngp41 kot biolo\xc5\xa1ka tar\xc4\x8da\n_START_PARAGRAPH_\nProtivirusne u\xc4\x8dinkovine iz skupine zaviralcev zlitja, na primer enfuvirtid, zavrejo zlitje virusa s celico tako, da se ve\xc5\xbeejo na gp41._NEWLINE_V klini\xc4\x8dnih raziskavah pa so poliklonska kaprinska protitelesa, ki delujejo med drugimi biolo\xc5\xa1kimi tar\xc4\x8dami tudi na gp41. Gre za nov razred potencialnih u\xc4\x8dinkovin za zdravljenje oku\xc5\xbebe z virusom HIV.'